Dirkalnik je bil pripravljen šele za peto dirko sezone 1977 za Veliko nagrado Španije, pred tem moštvo sploh ni nastopalo. Keegan je dosegel štiri uvrstitve med prvo deseterico, najboljši rezultat pa s sedmim mestom na dirki za Veliko nagrado Avstrije, med tem ko se ostali trije dirkači na več dirk niso uspeli kvalificirati. Po tem ko se je v naslednji sezoni 1978 dirkačem uspelo kvalificirati le na eno izmed prvih šestih dirk, se je moštvo umaknilo iz Formule 1.